CELEX: 62005CA0442
Language: fi
Date: 2008-04-03 00:00:00
Title: Asia C-442/05: Yhteisöjen tuomioistuimen tuomio (toinen jaosto) 3.4.2008 (Bundesfinanzhofin (Saksa) esittämä ennakkoratkaisupyyntö) — Finanzamt Oschatz v. Zweckverband zur Trinkwasserversorgung und Abwasserbeseitigung Torgau-Westelbien (Kuudes arvonlisäverodirektiivi — 4 artiklan 5 kohta ja 12 artiklan 3 kohdan a alakohta — Liitteet D ja H — Veden jakelun käsite — Alennettu arvonlisäverokanta)

24.5.2008   
            
            
               FI
            
            
               Euroopan unionin virallinen lehti
            
            
               C 128/3
            
         Yhteisöjen tuomioistuimen tuomio (toinen jaosto) 3.4.2008 (Bundesfinanzhofin (Saksa) esittämä ennakkoratkaisupyyntö) — Finanzamt Oschatz v. Zweckverband zur Trinkwasserversorgung und Abwasserbeseitigung Torgau-Westelbien
   (Asia C-442/05) (1)
   
   (Kuudes arvonlisäverodirektiivi - 4 artiklan 5 kohta ja 12 artiklan 3 kohdan a alakohta - Liitteet D ja H - Veden jakelun käsite - Alennettu arvonlisäverokanta)
   (2008/C 128/04)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantaja: Finanzamt Oschatz
   
      Vastaaja: Zweckverband zur Trinkwasserversorgung und Abwasserbeseitigung Torgau-Westelbien
   
      Muu osapuoli: Bundesministerium der Finanzen
   Oikeudenkäynnin kohde
   Ennakkoratkaisupyyntö — Bundesfinanzhof — Jäsenvaltioiden liikevaihtoverolainsäädännön yhdenmukaistamisesta 17.5.1977 annetun kuudennen neuvoston direktiivin 77/388/ETY (EYVL L 145, 17.5.1977, s. 1) liitteessä D olevan 2 kohdan ja liitteessä H olevan 2 ryhmän tulkinta — Veden jakeluun sovellettava alennettu verokanta — Vesiliittymästä maksettava vastike käyttäjien osalle
   Tuomiolauselma
   
               1)
            
            
               Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 4 artiklan 5 kohtaa ja kyseisen direktiivin liitteessä D olevaa 2 kohtaa on tulkittava siten, että mainitussa liitteessä olevan veden jakelun käsitteen alaan kuuluu taloliittymän rakentaminen, joka käsittää, kuten pääasiassa, sellaisen putkiston asentamisen, jolla kiinteistön vesilaitteistot voidaan yhdistää kiinteisiin vedenjakeluverkostoihin, joten viranomaisen ominaisuudessa toimiva julkisoikeudellinen yhteisö on tämän suorituksen osalta verovelvollinen.
            
         
               2)
            
            
               Kuudennen direktiivin 77/388 12 artiklan 3 kohdan a alakohtaa ja kyseisen direktiivin liitteessä H olevaa 2 ryhmää on tulkittava siten, että veden jakelun käsitteen alaan kuuluu taloliittymän rakentaminen, joka käsittää, kuten pääasiassa, sellaisen putkiston asentamisen, jolla kiinteistön vesilaitteistot voidaan yhdistää kiinteisiin vedenjakeluverkostoihin. Jäsenvaltiot voivat lisäksi soveltaa alennettua arvonlisäverokantaa veden jakeluun liittyviin konkreettisiin ja erityisiin tekijöihin, kuten pääasiassa kyseessä olevaan taloliittymän rakentamiseen, kunhan ne noudattavat verotuksen neutraalisuuden periaatetta, joka on erottamaton osa yhteistä arvonlisäverojärjestelmää.
            
         
      (1)  EUVL C 60, 11.3.2006.